CELEX: 62020TN0165
Language: mt
Date: 2020-10-30 00:00:00
Title: Kawża T-165/20: Rikors ippreżentat fit-30 ta’ Ottubru 2020 – JC vs EUCAP Somalia

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/23
            
         
      Rikors ippreżentat fit-30 ta’ Ottubru 2020 – JC vs EUCAP Somalia
      (Kawża T-165/20)
      (2021/C 9/34)
      Lingwa tal-kawża: il-Franċiż
      
         Partijiet
      
      
         Rikorrent: JC (rappreżentant: A. Van Himst, avukat)
      
         Konvenuta: EUCAP Somalia (Mogadixu, is-Somalja)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-4 ta’ Novembru 2019, li ntbagħtet minn EUCAP SOMALIA, li permezz tagħha tintemm ir-relazzjoni tal-impjieg bejn ir-rikorrent u EUCAP SOMALIA;
               
            
                  —
               
               
                  tannulla d-deċiżjoni tat-3 ta’ Diċembru 2019, li ntbagħtet minn EUCAP SOMALIA, li ttemm ir-relazzjoni tal-impjieg bejn ir-rikorrent u EUCAP SOMALIA;
               
            
                  —
               
               
                  sa fejn neċessarju, tannulla d-deċiżjoni tal-24 ta’ Jannar 2020 li tiċħad l-appell ippreżentat kontra d-deċiżjoni ta’ tmiem;
               
            
                  —
               
               
                  tikkundanna lill-konvenuta għall-ħlas b’mod retroattiv tar-remunerazzjoni tar-rikorrent sad-data ta’ tmiem definittiv, regolari u legali tar-relazzjoni kuntrattwali;
               
            
                  —
               
               
                  tikkundanna lill-konvenuta żżid l-ammonti b’interessi bir-rata stabbilita mill-BĊE għall-operazzjonijiet prinċipali ta’ finanzjament mill-ġdid miżjuda b’3,5 punti perċentwali;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq il-fatt li l-ewwel notifika ntbagħtet lir-rikorrent biss mad-deċiżjoni ta’ ċaħda tar-rikors tiegħu u huwa bbażat fuq:
                  
                              —
                           
                           
                              l-assenza ta’ effetti u, tal-inqas, ta’ retroattività tan-notifika tal-4 ta’ Novembru 2019;
                           
                        
                              —
                           
                           
                              in-nuqqas ta’ osservanza tal-implimentazzjoni tal-proċedura prekontenzjuża formali u ksur tal-Artikolu 21 tal-kuntratt sa fejn ir-rikorrent ma nstemax mid-Deputat Kap tal-Missjoni qabel ma ttieħdet deċiżjoni dwar iċ-ċaħda tar-rikors intern tiegħu.
                           
                        
            
                  2.
               
               
                  It-tieni motiv ibbażat fuq il-ksur tal-Artikolu 18 tal-kuntratt ta’ xogħol kif ukoll tal-Artikolu 296 TFUE, tal-Artikolu 41 tal-Karta tad-Drittijiet Fundamentali tal-Unjoni Ewropea, sa fejn il-konvenuta ma pprovdietx raġunijiet għad-deċiżjoni (deċiżjonijiet) tagħha ta’ tkeċċija.
               
            
                  3.
               
               
                  It-tielet motiv ibbażat fuq il-ksur tal-Artikolu 18 tal-kuntratt ta’ xogħol u fuq żball ta’ liġi fl-applikazzjoni tal-Artikolu 17.2 tal-kuntratt ta’ xogħol, sa fejn il-konvenuta kellha tagħti preavviż b’tul minimu ta’ xahar.
               
            
                  4.
               
               
                  Ir-raba’ motiv ibbażat fuq il-ksur tal-Liġi tat-3 ta’ Lulju 1978 dwar il-kuntratt ta’ xogħol fid-dritt Belġjan invokata mill-konvenuta bħala applikabbli għall-kuntratt.